Loe läbi eestikeelne uudisteartikkel ja väljenda selle sisu lühikese pealkirjana. Vasta vaid pealkirjaga.
## Tekst:

Sel nädalal Milanos toimunud meeste tennise tulevikulootuste aastalõputurniiri võitis 21-aastane ameeriklane Brandon Nakashima (ATP 49.).
Neljanda asetusega Nakashima alistas laupäeval finaalis 21-aastase Tšehhi esireketi Jiri Lehečka (ATP 74.) 4:3 (5), 4:3 (6), 4:2.

"Ma olen praegu väga õnnelik," ütles Nakashima pärast finaali. "Tegin suurepärase turniiri, kuigi finaal kulges väga raskelt. Matši saatuse otsustasid mõned punktid, mis oleksid võinud minna mõlemale poole. Olen rahul oma praeguse tasemega ja see turniir on kindlasti hea viis, kuidas aastale joon alla tõmmata."

Nakashima sai alagrupifaasis jagu Lehečkast ning itaallastest Francesco Passarost (ATP 119.) ja Matteo Arnaldist (ATP 134.). Poolfinaalis oli ameeriklane parem Jack Draperist (ATP 41.).

Tänavusest turniirist jäi eemale eelmise aasta võitja ja maailma esireket Carlos Alcaraz. Ühtlasi oleksid turniiril saanud mängida ka maailma 10. reket Holger Rune ja 15. reket Jannik Sinner, kuid Sinner otsustas turniirist loobuda ja Rune valiti ATP aastalõputurniirile varumängijaks.
## Pealkiri:

user
Tennise tulevikulootuste aastalõputurniiri võitis Nakashima
assistant